
PROPOPZICIJE TAKMIČENJA PO DISCIPLINAMA
MALI FUDBAL
Takmičenje se održava u muškoj i ženskoj konkurenciji, trajanje u eliminacionim utakmicama je dva puta po 10 minuta,  polufinalne utakmice dva puta po 15 minuta, dok finalna utakmica traje dva puta po 20 minuta bez zaustavljanja vremena. U polufinalnim i finalnim utakmicama svaka ekipa ima pravo na tajm-aut u svakom poluvremenu u trajanju od 60 sekundi i za to vreme će se produžiti utakmica.
Ekipa nastupa sa 6 igrača, odnosno 5+1, dok na klupi može imati još 6 igrača. Izmene igrača su leteće, ali prvo igrač mora napustiti teren da bi drugi ušao. Golman ima pravo igrati loptom samo jednom  na svojoj polovini, tek kad lopta pređe na protivničku stranu može se vratiti golmanu, ali nema pravo da je uhvati rukom. Golaman može dati gol, ali ne rukom već nogom, drop-kik udarcem iz svog šesterca. Iz gol auta loptu golman ubacuje rukom.
Prekršaji ili nagomilavanje prekršaja (kulminirajući prekršaji) se broji, ekipa koja načini 5 prekršaja za svako poluvreme, za svaki sledeći se izvodi sa 10m, bez postavljanja živog zida, a ako se dogodi bliže onda sa tog mesta. Ako je iskosa ekipa može birati sa tog mesta da izvodi ili sa 10m. Golaman može prići prilikom izvođenja najbliže 5m.
Ekipa čiji igrač zaradi drugi žuti karton ili automastski crveni karton ostaje 2 minuta sa igračem manje, a onda može ući drugi igrač. U slučaju da obe ekipe imaju po igrača manje i postigne bilo koja ekipa gol obe ekipe se popunjavaju. Ako jedna ekipa ima igrača manje i primi gol, igrač ulazi u igru, a ekipa ako sa manjim brojem igrača postigne gol – ne popunjava se.
Kazneni udarac se izvodi sa 6m a golman mora biti na gol liniji. Prilikom izvođenja prekršaja, kornera ili auta, protivnički igrači moraju biti odmaknuti 5m od lopte, a izvođenje se mora izvršiti u roku od 4 sekunde. U slučaju da izvođenje traje duže, protivnička ekipa izvodi loptu, osim ako je udarac sa 10 il 6 m, onda se opominje igrač koji izvodi i dozvoljava mu se ponovo izvođenje. Golman na svojoj polovini  može imati loptu u posedu 4 sekunde, a u slučaju da je ima duže, izvodi se indirektan udarac za protivničku ekipu.
Ako u toku igre ekipa uvodi igrača umesto golmana, on mora biti u dresu koji se razlikuje od saigrača i za njega veže pravila golmana. Kada se izvodi aut lopta mora biti na liniji ili najaviše 25cm izvan terena.
Ekipa može početi utakmicu sa 3 igrača u ternu, ukolko ekipa ostane sa manje od 3 igrača, meč se prekida. U slučaju nerešenog rezultata u polufinalnim i finalnoj utakmici, izvodi se po 5 kaznenih udaraca sa 6m i to izvođači moraju biti različiti igrači. U slučaju da se postigne isti broj pogodaka, nastavljaju se izvođenja, po 1 kazneni udarac, ali novi igrači, dok se ne dobije pobednik. Tek kad svi igrači izvedu udarac može se ponoviti igač. Sudija pre izvođenja kaznenih udaraca vrši sravnjenje igrača iz protokola. U grupi u slučaju istog broja bodova odlučuju međusobni susreti, a ukoliko 3 ekipe osvoje isti broj bodova pravi se mini tabela te 3 ekipe.
U zavisnosti od broja prijavljenih ekipa, moguće je jedan do tri eliminaciona kola. Onda bi se igrale dve grupe, liga sistem, svak sa svakim i na kraju završnica gde bi po 2 prvoplasirane ekipe igrale polufinale i finale. Sve utakmice biće odigrane prema satnici organizatora, ekipa koja ne izađe na teren u zakazano vreme gubi utakmicu rezultatom 3:0.
Za sve što nije predviđeno ovim pravilnikom primenjuju se pravila Futsal Fudbalskog saveza.
 Takičenjem rukovodi takmičarska komisija od dva člana i to: rukovodilac takmičenja u malom fudbalu i imenovani sudija za mali fudbal.
ODBOJKA
Takmičenje se održava u muškoj i ženskoj konkurenciji. Ekipe imaju po 6 igrača i izmene. Sve utakmice u muškoj i ženskj konkurenciji igraju se na dva dobijena seta do 25 poena. Treći set se igra do 15 poena.
 Takmičenje se odvija po jednostrukom bod sistemu, po grupama. U slučaju da se prijavi veći broj ekipa, organizator zadržava pravo da promeni sistem takmičenja, odnosno isto će se održati po kup sistemu. Plasman ekipa po grupama određuje se na osnovu osvojenog broja bodova. U slučaju da dve ekipe imaju isti broj bodova, o plasmanu odlučuje međusobni susret. U slučaju da tri ili više ekipa imaju isti broj bodova, plasman se određuje na osnovu količnika dobijenih i izgubljenih setova, odnosno poena.
Sve utakmice se igraju prema utvrđenoj satnici i rasporedu. Ekipa koja u to vreme ne izađe na teren čeka se 3 minuta. Ako se i u tom vremenu ne pojavi na terenu, utakmica se registruje službenim rezultatom 2:0 (25:0; 25:0) u korist protivničke ekipe. Ekipa koja neopravdano izostane sa utakmice kažnjava se oduzimanjem jednog boda od ukupno osvojenih bodova u grupi.
Za sve što nije predviđeno  ovim pravilima primenjuju se pravila Odbojkaškog saveza Srbije.
Takičenjem rukovodi takmičarska komisija od dva člana i to: rukovodilac takmičenja u odbojci  i imenovani sudija za odbojku.
BASKET
Takmičenje se održava u muškoj i ženskoj  konkurenciji. Turnir u basketu igra se 3 na 3 plus zamene. U muškoj konkurenciji  igra se 2 puta po 10 minuta ili do 21 poen, a u ženskoj 2 puta po 8 minuta ili do 15 poena. Ukoliko neka od ekipa postigne broj poena dovoljan za završetak utakmice (muškarci 21 – žene 15), utakmica se smatra završenom bez obzira na preostalo vreme za igru.
U slučaju nerešenog rezultata u regularnom toku meča izvode se slobodna bacanja. Sudija bacanjem novčića određuje ekipu koja prva izvodi bacanje.  Ekipe naizmenično izvode slobodna bacanja u serijama 1-1 bacanje. 
Svaka ekipa ima pravo na 2 tajm-auta od 60 sekundi. Vreme igre se ne zaustavlja tokom trajanja tajm-auta, osim  u slučaju  ako je uzet u poslednja 2 minuta meča.  Vreme napada je 30 sekundi. Ukolio napad nije završen, loptu dobija protivnička ekipa. Zapisničar/sudija zvučnim signalom obaveštava kada do ostatka napada ostane 10 sekundi.
Prvi posed lopte na basketu kao i u slučaju ''mrtve lopte'' određuje  sudja bacanjem novčića.
Svaki uspešan pogodak vredi 1 poen. Koš postignut iza linije za tri poena vredi 2 poena.
Nakon svakog postignutog koša lopta pripada protivničkoj ekipi. Ukoliko napadačka ekipa osvoji loptu nakon neuspešnog napada, može da nastavi napad bez obaveze da doda loptu iza linije tri poena pre nego pođe u napad. 
Lopta se posle svake odluke sudije ubacuje u igru iza bočnih linija (sa strane) i pre šuta na koš moraju je dodirnuti dva napadača.
 Pravo prigovora na sudijsku odluku ima samo kapiten. Utakmicu sudi jedan sudija koji donosi sve odluke. Nakon svake lične greške lopta se ubacuje sa strane posle uručenja od sudije. Ekipa može biti na terenu sa najmanje 2 igrača. 
Tehnička greška se kažnjava jednim slobodnim bacanjem, oduzimanjem 1 poena ekipi koja je dobila tehničku grešku i posedom lopte.
Nesportska greška se kažnjava sa dva slobodna bacanja, oduzimanjem 1 poena ekipi koja je dobila nesportsku grešku i posedom lopte. Igrač koji napravi dve nesportske greške isključuje se do kraja meča.
Ako je igrač fauliran u šutu dobija slobodno bacanje, osim ako iz tog šuta postigne pogodak, tada nema slobodnog bacanja. Igrač koji napravi 4 lične geške u toku jednog meča mora biti zamenjen.  
Ako se ekipa ne pojavi  na terenu na znak sudije u roku od 3 minuta, gubi  meč sa 16:0 u muškoj a 7:0 u ženskoj konkurenciji. U slučaju tuče obe ekipe se isključuju  sa takmičenja. 
Takmičenje se odvija po jednostrukom bod sistemu kroz kvalifikacione i finalne grupe. Plasman  ekipa u kvalifikacionim i finalnim grupama određuje se na osnovu osvojenog broja bodova. Ekipa dobija 2 boda za pobedu i 1 bod za poraz. 
U slučaju da dve ekipe imaju isti broj bodova o plasmanu odlučuje međusobni susret. U slučaju da tri ili više ekipa imaju isti broj bodova, o plasmanu prvo odlučuje međusobni skor, a zatim količnik datih i primljenih koševa na utakmicama odigranim između tih ekipa. Ako opet nema konačnog rešenja plasman će se odrediti na osnovu količnika datih i primljenih koševa svih utakmica koje su te ekipe odigrale u takmičenju.
Takičenjem rukovodi takmičarska komisija od dva člana i to: rukovodilac takmičenja u basketu i imenovani sudija za basket.
RUKOMET
Takmičenje se održava u muškoj i ženskoj konkurenciji. Ekipa se sastoji od po 6+1 igrača plus rezerva. Sve utakmice, u muškoj i ženskoj konkurenciji igraju se 2 puta po 10 minuta, uz 3 minuta odmora na poluvremnu. Takmičenje se odidvija po jednostrukom bod sistemu kroz kvalifikacione i finalne grupe. Plasman ekipa u kvalifikacionim i finalnim grupama određuje se na osnovu osvojenog broja bodova. U slučaju da dve ekipe imaju isti broj bodova, o plasmanu odlučuje međusobni susret. U slučaju da tri i više ekipa ima isti broj bodova, o plasmanu prvo odlučuje međusobni skor, pa potom gol razlika međusobnih susreta tih ekipa. Ako je i gol razlika ista, o plasmanu odlučuje ukupna gol razlika.
Sve utakmice se igraju prema utvrđenoj satnici i rasporedu organizatora. Ekipa koja u to vreme ne izađe na teren čeka se 3 minuta. Ako i u tom vremenu ne dođe na teren, utakmica se registruje službenim rezultatom  10:0 u korist protivničke ekipe. Ekipa koja ne opravdano  izostane sa utakmice kažnjava se oduzimanjem jednog boda od ukupno osvojenih bodova u grupi. Za sve što nije  predviđeno ovim pravilima primenjuju se pravila Rukometnog saveza.
Takičenjem rukovodi takmičarska komisija od dva člana i to: rukovodilac takmičenja u rukometu i imenovani sudija za rukomet.
 

ŠAH
Takmičenje se održava u muškoj i ženskoj konkurenciji. Šah se igra  po propozicijama Šahovskog saveza. 
Takičenjem rukovodi takmičarska komisija od dva člana i to: rukovodilac takmičenja u šahu i imenovani sudija za šah.
PIKADO
Pikado se igra tako što se strelice bacaju sa udaljenosti od 2,94m (dijagonalno od centra mete) u kružnu  metu prečnika 45cm. Visina centra mete od poda je 1,73m. 
U zavisnosti od broja prijavljenih učesnika, takmičenje se može odvijati u ekipnoj i pojedinačnoj (muškoj i ženskoj) konkurenciji. 
Takmičenje se može odvijati po klasičnom Kup sistemu (na ispadanje gde postoji  1/16 finala; 1/8 finala; 1/4 finala; 1/2 finala; finale, pobednik) ili evidencijom svakog rezultata (pobednik je onaj takmičar/ekipa koja ima najveći zbir).
U slučaju Kup sistema žrebanje će se vršiti prvog dana takmičenja, sve ekipe moraju biti prijavljene pod imenom firme za koju nastupaju (u evidenciji će biti  imena i prezimena takmičara). U slučaju da se ispred firme pojavi više ekipa onda će pored imena firme biti dodat i broj ekipe (primer:  PIKADO DOO 1; PIKADO DOO 2). Nakon žreba nije moguća nikakva izmena igrača.
·  Ekipno takmičenje:  igra* High score* (Kup sistem)
Svaku ekipu čine dva takmičara (muški i ženski  takmičar). Meč  se odvija tako što svaki takmičar baca po tri strelice u metu i to po pet serija. Bacanje se izvodi naizmenično tako što prvo baca prvi član prve ekipe, zatim prvi član druge ekipe, pa drugi član prve ekipe i na kraju drugi član druge ekipe i tako do kraja pete serije. Posle svakog bacanja jednog od igrača u tabelu se upisuje zbir sve tri strelice, s tim što se rezultat prve ekipe beleži sa leve strane, a rezultat druge sa desne strane. Na kraju pobednik je ona ekipa koja ima veći ukupni zbir svih bacanja. U slučaju nerešenog rezultata pobednika će odlučiti dodatno bacanje od tri strelice po jednog od takmičara iz obe ekipe, čiji zbir bude veći ta ekipa je POBEDNIK.
· Pojedinačno takmičenje:  igra *High score* (Kup sistem)
Muška (ženska) konkurencija: 
Meč se odvija tako što svaki takmičar baca po tri strelice u metu i to po pet serija (naizmenično jedan pa drugi). Posle svakog bacanja jednog od takmičara u tabelu se upisuje zbir sve tri strelice, s tim što se rezultat prvog takmičara beleži sa leve strane, a drugog takmičara sa desne strane. Pobednik je onaj takmičar koji u tabeli ima veći zbir svih bacanja. U slučaju nerešenog rezultata pobednika će odlučiti dodatno bacanje od tri strelice oba takmičara i čiji zbir nakon tog bacanja bude veći taj je POBEDNIK. 
Takmičenjem rukovodi komisija od tri člana i to: rukovodilac takmičenja (1) u pikadu i imenovane sudije za pikado(2).
U zavisnosti od broja prijavljenih učesnika, organizator zadražava pravo da omogući i stvaranje muško – ženskih ekipa.

STONI TENIS
Takmičenje se održava u muškoj i ženskoj konkurenciji. Ekipa se sastoji od 3 igrača (takmičara/ke) i 1 zamene, koja mora biti prisutna tj. prijavljena u zapisnik pre početka meča. Stonoteniski mečevi igraju se do „3“ pobede, a ako je u prvom krugu 2:1 za neku ekipu tada se može izvršiti zamena pre početka drugog kruga. Postavka ekipe se vrši pre početka meča i isti se predaje sudiji koji vodi isti meč.
Partije se igraju na 2 dobijena seta do 11 poena po pravilima S.T.S. Srbije.
Postavka ekipa vrši se po sistemu: 
Ekipa A 		Ekipa B
    A		     Y
    B		     X
    C		     Z
    A 	 	     X
    C		     Y
    B		     Z
Ekipa može nastupiti sa najmanje „3“ takmičara/ke, u protivnom gubi utakmicu/meč službenim rezultatom.
U zavisnosti od broja prijavljenih ekipa takmičenje će se odvijati po sistemu: svako sa svakim (manji broj ekipa), a u slučaju da se prijavi veći broj ekipa, igraće se u dve grupe svako sa svakim.
Prvaci grupe „A“ igraju sa drugoplasiranom ekipom iz grupe „B“ i obrnuto, prvak iz grupe „B“  igra sa dugoplasiranom ekipom iz grupe „A“.
Pobednici u polufinalu igraju meč za prvo mesto, a poražene ekipe automatski zauzimaju treće mesto. U slučaju istog  bodovnog salda u grupama odlučivaće međusobni susret (pobednik) dve ekipe.
Takmičenjem rukovodi takmičarska komisija i to: rukovodilac takmičenja, vrhovni sudija i sudije za stolom.
U zavisnosti od broja prijavljenih učesnika, organizator zadražava pravo da omogući i stvaranje muško – ženskih ekipa.
ATLETIKA
NADVLAČENJE KONOPCA
Takmičenje se održava u muškoj i ženskoj konkurenciji. U muškoj konkurenciji je 8 takmičara u ekipi, a u ženskoj 5 takmičarki.
Nadmetanje se vrši u tri serije. Pobednička ekipa je ona koja ostvari dve pobede u nadvlačenju. Pauza između prvog i drugog nadvlačenja je 2 minuta, a između drugog i trećeg nadvlačenja 3 minuta. Konopac je dužine od 15 do 20 metara, na sredini konopca se nalazi crvena zastavica. Prostor za nadvlačenje je 24 sa 10 metara (okvirno). Linija sa koje startuju ekipe se nalaze na udaljenosti od 2 metra od centralne linije. Zadnji takmičar može da se ’’opaše’’ konopcem. Sudija označava zviždukom početak  i kraj nadmetanja.
Nadvlačenje se odvija prema utvrđenoj satnici i rasporedu. Ekipa koja u to vreme ne izađe, čeka se 3 minuta. Ako i u tom vremenu ne dođe, nadmetanje se registurje službenim rezultatom 2:0 u korist protivničke ekipe. Ekipa koja neopravdano izostane, kažnjava se oduzimanjem jednog boda od ukupno osvojenih bodova u grupi. Takmičenje se održava prema propozicijama ovog Pravilnika.
Takičenjem rukovodi takmičarska komisija od dva člana i to: rukovodilac takmičenja u nadvlačenju konopcem i imenovani sudija za ovu disciplinu.
BACANJE KUGLE
Kugla se baca s ramena jednom rukom iz kruga prečnika 2,135 metara. Na sredini srednjeg spoljnog luka učvršćen je segment. U trenutku kada takmičar zauzima u krugu stav za početak izvođenja bacanja, kugla mora dodirivati bradu ili biti vrlo blizu nje, ne sme se povući iz ravni ramena, a ruka se pri izvođenju bacanja ne sme povući naniže od zauzetog stava. Svaki takmičar ima pravo na tri pokušaja. Šestorica najboljih imaju pravo na još tri pokušaja. Ni jedan takmičar nema pravo na dodatna tri pokušaja, ako mu bacanje u prva tri hica nisu uspela. Takmičar ne sme napustiti krug dok kugla nije pala na zemlju. Težina kugle za muškarce je 7,257kg, a za žene 4kg.
Takmičenjem rukovodi takmičarska komisija od dva člana i to: rukovodilac takmičenja u bacanju kuglei imenovani sudija za ovu disciplinu.
TRČANJE 
Takmičenje se održava i u muškoj i ženskoj konkurenciji.  Takmičari/ke trče u disciplinama na  100m,  400m i 1000m. 
Takmičenje se odvija prema pravilima Atletskog saveza i odredbama ovih pozicija. Takmičenje se  održava prema satnici koju utvrđuje organizator.                                               
Žalbe koje se odnose na događaje u toku takmičenja treba da se ulože odmah, a njkasnije 30 minuta posle službenog objavljivanja rezultata. Organizator takmičenja mora da vodi računa da se vreme objavljivanja svih rezultata službeno zabeleži. Sve žalbe sudiji podnosi usmeno vođa ekipe. Da bi  mogao doneti pravilnu odluku sudija treba da uzme u razmatranje sve elemente koje smatra potrebnim. Sudija može da donese odluku o žalbi ili je može proslediti Organizacionom odbor RSI. Žalba na odluku sudije podnosi se Organizacionom odboru RSI. Žalba Organizacionim odboru RSI podnosi se u pisanoj formi, potpisuje je vođa ekipe.
Takmičenjem rukovodi rukovodilac takmičenja u ovoj disciplini.
U zavisnosti od broja prijavljenih učesnika, organizator zadražava pravo da omogući i stvaranje muško – ženskih ekipa.
TRČANJE 1000m
Trčanje na 1000m je disciplina koja se startuje iz visokog starta i trči se dva i po kruga.
U zavisnosti od broja prijavljenih takmičara će rukovodilac takmičenja u ovoj disciplini, odlučiti da li će u ovoj trci biti samo finale ili će imai i polufinale. 
ŠTAFETA  4X100m
To je atletska sprinterska disciplina u kojoj četiri takmičara savlađuju stazu dužine 400m, gde svaki od njih trči deonicu od 100m. Trka započinje sa mesta odakle počinje trka na 400m i prvi takmičar je započinje iz niskog starta. Štafetnu palicu nosi svaki takmičar i ona se mora predati u polju predviđenom za to. To polje je dužine 20m (obično je označeno linijama žute boje), koje se nalaze udaljene po 10m sa obe strane linije koja označava deonicu od 100m. Takmičar koji prima štafetu stoji na početku polja u kome se vrši izmena, drži ruku iza sebe, otvorene šake, spreman da primi štafetu. Kada mu takmičar koji nosi štafetu da dogovoreni verbalni znak, on počinje da trči, ne osvrće se iza sebe. Sva odgovornost za ispravnu predaju štafete je na takmičaru koji štafetu predaje, jer on mora štafetu da preda tačno u otvorenu šaku, svojoj izmeni, i da je ne pušta dok je ovaj čvrsto ne prihvati. Prva i treća izmena najčešće štafetu nose u desnoj ruci, a druga i četvrta u levoj, ali to nije pravilo, već svaka ekipa može izvoditi na način koji njoj najviše odgovara. Veoma često se dešava da ekipa bude diskvalifikovana zato što se predaja štafete izvrši van predviđenog polja ili se dešava da ekipa izgubi zato što joj ispadne štafetna palica.
Takmičenjem rukovodi rukovodilac takmičenja u ovoj disciplini.
   U zavisnosti od broja prijavljenih učesnika, organizator zadražava pravo da omogući i stvaranje muško – ženskih ekipa.
SKOK U DALJ
Sadašnja međunarodna pravila za atletska takmičenja priznaju samo skok u dalj sa zaletom. Ova takmičenja se izvode na skakalištu koje mora da ima zaletište sa odskočnom daskom i doskočište (jama sa peskom). Dužina zaletišta, koje je obavezno vodoravno, neograničena je, a obično iznosi 40 do 50 metara. Jama za doskok treba da je široka najmanje 2,75m, a duga najmanje 9m. Odskočna daska ne sme da bude udaljena od jame za doskok manje od 1m. Odraz se vrši sa odskočne daske koja je ukopana u zemlju na nivou sa površinom zaletišta i jame za doskok i koja ne sme biti udaljena. Ivica daske prema jami za odskok zove se linija odraza. U odrazu noga ne sme da dotakne tlo iza te linije. Da bi se to registrovalo neposredno iza linije odraza postavlja se daščica plastičnom ili nekom drugom masom kako bi se video otisak noge ako takmičar prilikom skoka pređe liniju odraza.S vaki takmičar ima pravo na 6 skokova.
Takmičenjem rukovodi rukovodilac takmičenja u ovoj disciplini.
OBARANJE RUKU
Ramena takmičara moraju biti pod uglom (vertikalno) na stolu pre početka meča. Ramena takmičara ne mogu biti udaljena manje od širine pesnice na početku. Startuje se na znak „ spremni....kreni“, razmak (pauza) možu biti različite dužine. Da be se ostvario pobednički poen, potrebno je protivnikovom rukom dotaći sto. Može se dotaći sto bilo kojim delom protivnikovih prstiju, zgloba, ili podlaktice. Ne sme se dotaći ruka telom. 
Ako takmičar dotakne ruku telom i zaustavi pokret protivnika, ponoviće se start i biće dosuđena opomena. Ako takmičar dotakne ruku telom i stvori poziciju (za pobedu), biće ponovljen start i dosuđena opomena. Ako takmičar zloupotrebi pravilo ili ako je u poziciji da sigurno izgubi, meč će osvojiti njegov protivnik. Sa trećom opomenom se gubi meč. Ako takmičar namerno otvori šaku i razdvoje se ruke, sudija će ponoviti start i dodeliće opomenu. Ako takmičar zloupotrebi pravilo, ako je u poziciji da sigurno izgubi i ako sudija oceni da bi izgubio da nije otvorio šaku, sudija će dosuditi pobedu protivniku. Ako se stisak prekine iz bilo kojeg drugog razloga, ruke takmičara biće vezane zajedno. 
Rame takmičara ne može preći sredinu stola. Ako je takmičar u poziciji da može da povredi ruku, sudija će prekinuti meč i dodeliti opomenu. Ako sudija mora da prekine meč po drugi put zbog moguće povrede ruke pobeda je protivnikova.
Bar jedno stopalo mora biti na zemlji na početku. Posle znaka „kreni“ mogu se podići oba stopala. Može se upotrebiti samo jedan prst u stisku pre „kreni“.
Sudija mora videti palčeve oba takmičara. Pogrešan start je opomena. Takmičari moraju ostati u početnoj poziciji kada ostvare poen.
Ako takmičar podigne lakat i otvori poziciju (za pobedu), biće dodeljena opomena i sudija može ponoviti start. Ako takmičar podigne lakat i ne ostvari poziciju, ako vrati lakat nazad, sudija će dati usmenu opomenu. Ako je podignut lakat kada se ostvari poen, biće dodeljena opomena i biće ponovljen start Ako se lakat podigne po drugi put, biće dodeljena druga opomena i sudija može da traži još jedan ponovljen start. Pravilo jednakog pritiska važi, oba takmičara treba da se dogovore oko pritiska pre početka. Nikada ne prestati takmičenje dok sudija ne uhvati ruke na centar označavajući kraj meča.
Takmičari se ponašaju u sportskom duhu dok su na terenu. Sudija može dosuditi disciplinsku opomenu zbog nesportskog ponašanja. Ako takmičari ne mogu da ostvare stisak, sudija će dati „sudijski stisak“. Nakon toga svaki pokret biće tretiran kao opomena. Sve sudijske odluke su konačne.  Igra se na dva dobijena obaranja. Posle svakog dobijenog obaranja menjaju se strane.
U atletskim disciplinama, ukoliko bude veliki broj prijavljenih takmičara biće po principu kvalifikacije, polufinale i finale. Jedan učesnik moze učestvovati u dve trkačke discipline (100m, 400m, 1000m + dalj, kugla, štafeta, nadvlačenje konopca ili obaranje ruku).
BADMINTON

Takmičenje se održava u dve takmičarske konkurencije: muškarci i žene pojedinačno (singl).
Takmičari će biti raspoređeni žrebom u dve takmičarske grupe. Svi takmičari iz jedne grupe će međusobno odigrati mečeve. Svaka pobeda u grupnoj fazi takmičenja donosi 2 boda. U slučaju da igrači imaju isti broj bodova, o plasmanu odlučuje međusobni skor, u slučaju da tri ili više igrača imaju isti broj bodova odlučuje bolja poen razlika,  ako je i to isto dolazi do žrebanja.
Dva prvoplasirana takmičara će se plasirati za polufinalne mečeve. Pobednici polufinalnih mečeva igraju finalni meč. 
Svi mečevi se igraju na dva osvojena seta, pobednik je onaj koji prvi osvoji 11 poena. Ukoliko dođe do rezultata 10:10, igra se na dva poena razlike.
Svi mečevi se igraju prema utvrđenoj satnici i rasporedu organizatora. Ukoliko se igrač ne pojavi na terenu u predviđenom terminu, čeka se 5 minuta, meč će se registrovati službenim rezultatom u korist protivnika.
Mečevi se igraju po zvaničnim pravilima BWF (Badminton World Federation), uz prisustvo zvaničnog sudije i delegata.
STRELIČARSTVO
Takmičenje se održava u muškoj i ženskoj konkurenciji. Takmičenje se vrši instiktivnim lukom (IB) ne jačim od 30 libri i karbonskim strelama. Takmičar koji poseduje takvu opremu može koristiti svoju, ili dobiti istu od organizatora.
Takmičenje se odvija tako što svaki takmičar odapinje po 5 strela i to po dve serije (prva serija 5 strela pa sledeći takmičar, pauza, ponovo 5 strela). 
Nakon završenog gađanja u target metu, svaki takmičar ima po jednu strelu u 3D metu (meta koja ima oblik neke životinje). Svaka strela se boduje po pravilniku SSS. 
Bodovanje se vrši sabiranjem osvojenih poena na meti i upisivanjem u tabelu takmičara. U slučaju istog broja poena između takmičara koji se bore za prva tri mesta, odlučivaće takmičenje u odapinjanju po jedne strele, po sistemu ko bolji pobeđuje.
Takmičenjem rukovodi najmanje jedan član komisije koji uz prisustvo takmičara upisuje poene. Bodovanje se vrši prema definisanom pravilniku Streličarskog Saveza Srbije.
 Na kraju redovnog takmičenja, odraće se ekipno takmičenje izmedju prvoplasirana 3 mesta ženske I muške kategorije. Svaki takmičar odapinje 5, a ukupan zbir odrediće ekipnog pobednika. 
Takmičari koji budu pod dejstvom alkohola, ili se primeti da su konzumirali pre završetka svog takmičenja neće moći da se takmiče I biće diskvalifikovani. 

